CELEX: 32020D1106
Language: hu
Date: 2020-07-24 00:00:00
Title: A Bizottság (EU) 2020/1106 végrehajtási határozata (2020. július 24.) a 66/401/EGK, a 66/402/EGK, a 2002/54/EK, a 2002/57/EK tanácsi irányelv szerinti ideiglenes kísérletnek az elit vetőmag és az elit vetőmagot megelőző generációkból származó nemesített vetőmag, valamint a minősített vetőmag hatósági felügyelet mellett zajló szántóföldi ellenőrzésére vonatkozó hatósági ellenőrzési arány tekintetében történő szervezéséről (az értesítés a C(2020) 4955. számú dokumentummal történt)

28.7.2020   
               
               
                  HU
               
               
                  Az Európai Unió Hivatalos Lapja
               
               
                  L 242/7
               
            
         A BIZOTTSÁG (EU) 2020/1106 VÉGREHAJTÁSI HATÁROZATA
         (2020. július 24.)
         a 66/401/EGK, a 66/402/EGK, a 2002/54/EK, a 2002/57/EK tanácsi irányelv szerinti ideiglenes kísérletnek az elit vetőmag és az elit vetőmagot megelőző generációkból származó nemesített vetőmag, valamint a minősített vetőmag hatósági felügyelet mellett zajló szántóföldi ellenőrzésére vonatkozó hatósági ellenőrzési arány tekintetében történő szervezéséről
         
            
               (az értesítés a C(2020) 4955. számú dokumentummal történt)
            
         
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre (1) és különösen annak 13a. cikkére,
         tekintettel a gabonavetőmagok forgalmazásáról szóló, 1966. június 14-i 66/402/EGK tanácsi irányelvre (2) és különösen annak 13a. cikkére,
         tekintettel a répavetőmag forgalmazásáról szóló, 2002. június 13-i 2002/54/EK tanácsi irányelvre (3) és különösen annak 19. cikkére,
         tekintettel az olaj- és rostnövények vetőmagjának forgalmazásáról szóló, 2002. június 13-i 2002/57/EK tanácsi irányelvre (4) és különösen annak 16. cikkére,
         mivel:
         
                     (1)
                  
                  
                     A takarmánynövények, a gabonafélék, a répa, valamint az olaj- és rostnövények minősített vetőmagját a 66/401/EGK, a 66/402/EGK, a 2002/54/EK, illetve a 2002/57/EK irányelvnek megfelelően hatósági felügyelet mellett zajló szántóföldi ellenőrzésnek vetik alá. Az ilyen vetőmagtermés legalább 5 %-ára kiterjedően (a továbbiakban: 5 %-os minimális rögzített arány) kell a hatósági szántóföldi ellenőrzést végezni.
                  
               
                     (2)
                  
                  
                     Az elit vetőmag és az elit vetőmagot megelőző generációk nemesített vetőmagja akkor minősített, ha a vetőmagtermés egészére (a továbbiakban: rögzített 100 %-os arány) kiterjedt a 66/401/EGK, a 66/402/EGK, a 2002/54/EK és a 2002/57/EK irányelvben megállapított feltételeknek megfelelő hatósági szántóföldi ellenőrzés.
                  
               
                     (3)
                  
                  
                     A 2012/340/EU bizottsági végrehajtási határozat (5) alapján a közelmúltban szervezett ideiglenes kísérlet során bizonyítást nyert, hogy az engedéllyel rendelkező és képzett vetőmagvállalati ellenőrök által, hatósági felügyelet mellett végzett szántóföldi ellenőrzés az elit vetőmagok és az elit vetőmagot megelőző generációkból származó nemesített vetőmagok esetében is jobb alternatívát jelent a hatósági szántóföldi ellenőrzéssel szemben. A vetőmagtermés rögzített 5 %-os arányának hatósági ellenőrzése elegendő volt annak bizonyítására, hogy a hatósági felügyelet zajló végzett szántóföldi ellenőrzés mértéke az elit vetőmag és az elit vetőmagot megelőző generációkból származó nemesített vetőmag esetében is megfelelő lehet. A vetőmag-beszállítók teljesítményének figyelembevételével azonban hatékonyabb megoldások is lehetségesek.
                  
               
                     (4)
                  
                  
                     A hatósági ellenőrzésekről szóló (EU) 2017/625 európai parlamenti és tanácsi rendelet (6) – amely harmonizált uniós keretrendszert hoz létre az agrár-élelmiszeripari lánc egészében megszervezendő hatósági ellenőrzésekre vonatkozóan – előírja, hogy az illetékes hatóságoknak valamennyi vállalkozó esetében megfelelő gyakorisággal rendszeres, kockázatalapú hatósági ellenőrzést kell végezniük. Az említett szabályok alkalmazása során szerzett tapasztalatok alapján meg kell vizsgálni annak lehetőségét, hogy a 66/401/EGK, a 66/402/EGK, a 2002/54/EK és a 2002/57/EK irányelv hatókörében is kockázatalapú megközelítéssel meghatározott gyakorisággal végzett hatósági felügyelet keretében kerüljön sor a szántóföldi vetőmagtermés hatósági ellenőrzésére.
                  
               
                     (5)
                  
                  
                     A minősített vetőmagra alkalmazott 5 %-os minimális rögzített arányhoz képest jobb alternatívát jelenthet az illetékes hatóságok számára a hatósági felügyelet keretében végzett ellenőrzések gyakoriságának a vetőmag-beszállítók tevékenységével és korábbi megfelelési eredményeivel összefüggő bizonyos kockázati kritériumok figyelembevételével történő tervezése. A közelmúltban végzett ideiglenes kísérlet egyik következményeként ezt a lehetőséget meg kell vizsgálni az elit vetőmag és az elit vetőmagot megelőző generációkból származó nemesített vetőmag esetében is, amelynek jelenleg 100 %-ára terjed ki a hatósági ellenőrzés.
                  
               
                     (6)
                  
                  
                     A hatósági ellenőrzések gyakoriságának tervezésekor a tagállamok felelős hivatalos szerveinek figyelembe kell venniük a vetőmag-beszállítók tevékenységeivel és korábbi megfelelési eredményeivel kapcsolatos bizonyos kockázati kritériumokat. E célból harmonizált kritériumokat kell meghatározni. Ideiglenes kísérletet kell tehát szervezni ezen alternatíva vizsgálatára.
                  
               
                     (7)
                  
                  
                     A kísérletben részt vevő tagállamokat fel kell menteni a 66/401/EGK, a 66/402/EGK, a 2002/54/EK és a 2002/57/EK irányelvben előírt azon kötelezettség alól, hogy az elit vetőmag és az elit vetőmagot megelőző generációkból származó nemesített vetőmag 100 %-os rögzített arányán végezzenek hatósági szántóföldi ellenőrzést, valamint hogy a minősített vetőmag előállítására szánt vetőmagtermés 5 %-os minimális rögzített arányán végezzenek hatósági felügyelet keretében ellenőrzést.
                  
               
                     (8)
                  
                  
                     A kísérletben részt vevő tagállamoknak évente jelentést kell tenniük a Bizottságnak és a tagállamoknak annak érdekében, hogy tájékoztassák a többi tagállamot és a Bizottságot, és megkönnyítsék a kísérlet előrehaladásának értékelését és nyomon követését.
                  
               
                     (9)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Tárgy
            
               (1)   Uniós szinten ideiglenes kísérletet (a továbbiakban: kísérlet) kell szervezni, amely a 66/401/EGK, a 66/402/EGK, a 2002/54/EK és a 2002/57/EK irányelv e cikk (2) bekezdésében felsorolt rendelkezései szerint az elit vetőmag, az elit vetőmagot megelőző generációk nemesített vetőmagja termesztésére szolgáló növények és a minősített vetőmag előállítására szánt növények hatósági felügyelet mellett zajló szántóföldi ellenőrzése tekintetében felméri, hogy
               
                           a)
                        
                        
                           az e határozat 3. cikkével összhangban végzett kockázatalapú megközelítés jobb alternatívát jelenthet-e az alábbiak ellenőrzésénél:
                           
                                       i.
                                    
                                    
                                       a minősített vetőmag esetében a vetőmagtermés 5 %-os minimális rögzített aránya;
                                    
                                 
                                       ii.
                                    
                                    
                                       az elit vetőmag és az elit vetőmagot megelőző generációk nemesített vetőmagja esetében a vetőmagtermés 100 %-ában rögzített arány, és
                                    
                                 
                     
                           b)
                        
                        
                           vajon megfelelők-e az e határozat 3. cikkének (1) bekezdésében meghatározott kockázatértékelési kritériumok.
                        
                     
            
               (2)   Az (1) bekezdésben említett rendelkezések a következők:
               
                           a)
                        
                        
                           a 66/401/EGK irányelv 2. cikke (1) bekezdésének B. 1. d) pontja, 2. cikke (3) bekezdésének A. c) pontja és 14a. cikkének a) pontja, valamint I. mellékletének 6. pontja;
                        
                     
                           b)
                        
                        
                           a 66/402/EGK irányelv 2. cikke (1) bekezdésének C. d) pontja, 2. cikke (1) bekezdésének Ca. c) pontja, 2. cikke (1) bekezdésének D. 1. d) pontja, 2. cikke (1) bekezdésének D. 2. b) pontja, 2. cikke (1) bekezdésének D. 3. c) pontja, 2. cikke (3) bekezdésének A. c) pontja és 14a. cikkének a) pontja, valamint I. mellékletének 7. pontja;
                        
                     
                           c)
                        
                        
                           a 2002/54/EK irányelv 2. cikke (1) bekezdése c) pontjának iv. alpontja, 2. cikke (3) bekezdésének A. c) pontja és 21. cikkének a) pontja, valamint I. melléklete A. részének 4. pontja;
                        
                     
                           d)
                        
                        
                           a 2002/57/EK irányelv 2. cikke (1) bekezdése c) pontjának iv. alpontja, 2. cikke (1) bekezdése d) pontjának 1. ii. alpontja, 2. cikke (1) bekezdése d) pontjának 2. iii. alpontja, 2. cikke (5) bekezdésének A. c) pontja és 18. cikkének a) pontja, valamint I. mellékletének 5. pontja.
                        
                     
         
         
            2. cikk
            A tagállamok részvétele
            A kísérletben az összes tagállam részt vehet.
            Azok a tagállamok, amelyek úgy döntenek, hogy részt vesznek a kísérletben (a továbbiakban: részt vevő tagállamok), erről értesítik a Bizottságot és a többi tagállamot, megjelölve a fajokat, kategóriákat és a részvételükkel lefedett régiókat, valamint bárminemű korlátozást.
            A részt vevő tagállamok a részvételüket bármikor megszüntethetik, amennyiben erről tájékoztatják a Bizottságot.
         
         
            3. cikk
            Kockázatértékelés
            
               (1)   A tagállamok elvégzik a vetőmag-beszállítók kockázatértékelését, és annak megfelelően kiigazítják hatósági ellenőrzéseik mértékét oly módon, hogy a hatósági felügyelet mellett zajló szántóföldi ellenőrzés a vetőmagtermés 1 % és 100 % közötti arányára terjedjen ki.
               A vetőmag-beszállítókra vonatkozó kockázatértékelés során a következő kritériumokat kell figyelembe venni:
               
                           a)
                        
                        
                           fajok és termesztési módszerek;
                        
                     
                           b)
                        
                        
                           termőterület és a szántóföldek száma;
                        
                     
                           c)
                        
                        
                           a vetőmag-beszállító ellenőrzése alatt álló tevékenységek;
                        
                     
                           d)
                        
                        
                           a tevékenységek vagy műveletek helyszíne;
                        
                     
                           e)
                        
                        
                           minden olyan információ, amely annak valószínűségére utal, hogy a vetőmag felhasználóit megtéveszthetik, különösen a vetőmagok azonossága, egészsége és minősége, tulajdonságai, összetétele, mennyisége, származási országa vagy származási területe, termesztési módja tekintetében;
                        
                     
                           f)
                        
                        
                           a vetőmag-beszállító terményein végzett hatósági ellenőrzések és utólagos ellenőrzések eredményeire, valamint a (2) bekezdésben meghatározott követelménynek való megfelelésre vonatkozó korábbi nyilvántartások;
                        
                     
                           g)
                        
                        
                           a vetőmag-beszállítók, különösen az engedéllyel rendelkező szántóföldi ellenőr vagy a vetőmag-beszállítók által felkért harmadik fél által – beleértve adott esetben a magán minőségbiztosítási rendszereket is – a (2) bekezdésben meghatározott követelménynek való megfelelés megállapítása céljából elvégzett ellenőrzések megbízhatósága és eredményei;
                        
                     
                           h)
                        
                        
                           minden olyan információ, amely a (2) bekezdésben meghatározott követelménynek való meg nem felelésre utalhat.
                        
                     
            
               (2)   A hatóságilag ellenőrizendő növényeket olyan vetőmagból kell termeszteni, amely a 66/401/EGK, a 66/402/EGK, a 2002/54/EK és a 2002/57/EK irányelvvel összhangban hatósági utóellenőrzésen ment keresztül.
            
            
               (3)   A növényekből betakarított vetőmagtételek mintáiból egy rész kivételre kerül a hatósági utóellenőrzésre, valamint – ahol szükséges – a fajtaazonosság és tisztaság ellenőrzésére irányuló hatósági laboratóriumi vetőmagvizsgálatra. A tagállamok azonosítják azokat a vetőmagtételeket, amelyek esetében az (1) bekezdésben meghatározott kockázatalapú megközelítésnek megfelelően hatósági ellenőrzéseket végeztek.
            
            
               (4)   A részt vevő tagállamoknak össze kell hasonlítaniuk ugyanazon szántóföld ugyanazon növényei esetében a hatósági ellenőrzésnek alávetett 5 %-os minimális rögzített arány szerinti eredményt a növények és a betakarított vetőmagok olyan, kockázatalapú hatósági ellenőrzésével, amely tekintetében nincs meghatározva minimális rögzített arány,
            
         
         
            4. cikk
            Eltérések a 66/401/EGK, a 66/402/EGK, a 2002/54/EK és a 2002/57/EK irányelvtől
            A 66/401/EGK, a 66/402/EGK, a 2002/54/EK és a 2002/57/EK irányelvtől eltérve a részt vevő tagállamok a kísérlet céljából mentesülnek az elit vetőmag, az elit vetőmagot megelőző generációkból származó nemesített vetőmag hatósági szántóföldi ellenőrzésére és a minősített vetőmag hatósági ellenőrzésére vonatkozó, a következő rendelkezésekben megállapított kötelezettségek alól:
            
                        1.
                     
                     
                        a 66/401/EGK irányelv 2. cikke (1) bekezdésének B. 1. d) pontja, 2. cikke (3) bekezdésének A. c) pontja és 14a. cikkének a) pontja, valamint I. mellékletének 6. pontja;
                     
                  
                        2.
                     
                     
                        a 66/402/EGK irányelv 2. cikke (1) bekezdésének C. d) pontja, 2. cikke (1) bekezdésének Ca. c) pontja, 2. cikke (1) bekezdésének D. 1. d) pontja, 2. cikke (1) bekezdésének D. 2. b) pontja, 2. cikke (1) bekezdésének D. 3. c) pontja, 2. cikke (3) bekezdésének A. c) pontja és 14a. cikkének a) pontja, valamint I. mellékletének 7. pontja;
                     
                  
                        3.
                     
                     
                        a 2002/54/EK irányelv 2. cikke (1) bekezdése c) pontjának iv. alpontja, 2. cikke (3) bekezdésének A. c) pontja és 21. cikkének a) pontja, valamint I. melléklete A. részének 4. pontja; valamint
                     
                  
                        4.
                     
                     
                        a 2002/57/EK irányelv 2. cikke (1) bekezdése c) pontjának iv. alpontja, 2. cikke (1) bekezdése d) pontjának 1. ii. alpontja, 2. cikke (1) bekezdése d) pontjának 2. iii. alpontja, 2. cikke (5) bekezdésének A. c) pontja és 18. cikkének a) pontja, valamint I. mellékletének 5. pontja.
                     
                  
         
            5. cikk
            Jelentéstétel
            
               (1)   A részt vevő tagállamok évente a tárgyévet követő március 31-ig jelentést készítenek a 3. cikknek megfelelően végrehajtott kísérlet eredményeiről a Bizottságnak és a többi tagállamnak.
            
            
               (2)   A kísérlet végén, illetve részvételük befejeztével a részt vevő tagállamok a következő év március 31-ig a Bizottság és a tagállamok részére zárójelentést nyújtanak be a kísérlet eredményeiről.
               Ebben a jelentésben a részt vevő tagállamok feltüntethetnek más, a kísérlet szempontjából megítélésük szerint releváns információkat is.
            
         
         
            6. cikk
            Időtartam
            A kísérlet 2020. augusztus 1-jén kezdődik és 2027. július 31-én ér véget.
         
         
            7. cikk
            Címzettek
            Ennek a határozatnak a tagállamok a címzettjei.
         
         
            Kelt Brüsszelben, 2020. július 24-én.
            
               
                  a Bizottság részéről
               
               Sztella KIRIAKÍDISZ
               
                  a Bizottság tagja
               
            
         
         
            (1)  HL L 125., 1966.7.11., 2298/66. o.
         
         
            (2)  HL L 125., 1966.7.11., 2309/66. o.
         
         
            (3)  HL L 193., 2002.7.20., 12. o.
         
         
            (4)  HL L 193., 2002.7.20., 74. o.
         
         
            (5)  A Bizottság 2012/340/EU végrehajtási határozata (2012. június 25.) a 66/401/EGK, a 66/402/EGK, a 2002/54/EK, a 2002/55/EK és a 2002/57/EK tanácsi irányelv szerinti ideiglenes kísérletnek az elit vetőmag és az elit vetőmagot megelőző generációkból származó nemesített vetőmag hatósági felügyelet mellett zajló szántóföldi ellenőrzése tekintetében történő szervezéséről (HL L 166., 2012.6.27., 90. o.).
         
            (6)  Az Európai Parlament és a Tanács (EU) 2017/625 rendelete (2017. március 15.) az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről (a hatósági ellenőrzésekről szóló rendelet) (HL L 95., 2017.4.7., 1. o.)